Hilda Adefarasin

Hilda Adefarasin (9 ochu eju'odudu ọdọ 1925 – 5 ochu'ekeji ọdọ 2023) i chi ẹnẹ ki ya kọla ọda koji ami'bobulẹ eyi Nigeria onwu la chi agboji eyi National Council of Women's Societies (NCWS). I t'Ukọlọ eyi ami nurse nọ efu ọdọ 1969 ki neke kp'ẹdọru ukọlọ eyi NCWS. Efu ọdọ 1971, i chi ẹnẹ kiya gwọny'ọkọ ma efu ọdọ 1987, i mu di agboji chaka.

 Uchanẹ Ọlayi 
Ma bi Hilda Adefarasin efewo Lagos nwu akwọra Wilford kpai Ethel Petgrave efu ọdọ 1925. Attah nwu ku ma bi efewo Jamaica, chukọlọ kpai amibo ọkọ'anẹ yi efewo Lagos kpai iye nwu (née Ambleston) ma bi efewo Antigua. Adefarasin loti CMS Girls' School Lagos. I nwọ chi Achimota College, Ghana. Efu ọdọ 1945, i mu di ẹnẹ kiya chukọlọ achibiti eyi ami imọtọ Massey Street Hospital Ama, efu ọdọ 1948, i lọ ti England, ọmọlẹ ich'ukọchẹ iwa meju taki ma k'odu nwu tefu amibo ku ma chi nurse efu ọdọ 1951. Efu ọdọ 1960, ich'ẹnẹka ẹfu amibo ku ma chanẹ udama am'ibo kuma k'ọchẹ ku ma la mukọlọ eyi ami Nurse yi Nigeria, onwu la chẹnẹ kiya k'ọtakida nwu ma gẹ ila dẹpẹ ikpo tefu amibo National Council of Women's Societies onwu chi ẹnẹki koji ami nurses. Efu ọdọ 1971, imu dẹnẹ kiya nw'ọnyọ ọkọ nwu ma, i nwọ nyu uña lẹ wa ti ọdọ 1980. Efu ọdọ 1984, Adefarasin mu di president am'ibo NCWS anubi ki Justice Nzeako che kpa. Anubi nwu ma gwọnyi e du ña agboji amibo NCWS lẹ nwu ami onobulẹ  ku ma nu ma nyọnyọ. Adefarasin go wu kakini ijọ lẹ chi ijọ am'ibo bulẹ kuma n'uma nyọnyọ efu ẹnwu ojoji, ẹnwu ki la gboji dọgba gẹ chi alu ku le kuma do udu amonobulẹ dufu efu ojanẹ ekọ ki nyọgba. Ẹgba ki chi agboji amibo NCWS ij'ẹnwu ku ma ch'ukọchẹ ma'nyu ku ma la di ogwu nwu amọma'onobulẹ agba dufu ku ma ni vesico vaginal fistula.

Adefarasin ch'ẹnẹ'ka efu amon'obulẹ meji ki president Ibrahim Babangida dọ wọ tọ ku ma chẹnẹka efu am'ibo Political Bureau efu ọdọ 1986.

 Ọlayi nwu kpai ukwu nwu 
Ẹgba ki Adefarasin deju ọkọ nwu chi Hon. Justice Joseph Adetunji Adefarasin. Onwu chi iye Wale Adefarasin, Adebola Adefarasin, Yinka Ogundipe, Michael Adeyemi Adefarasin kpai Paul Adefarasin. I ch'unyọ ọdọ nwu ẹgba ki ọdọ nwu jọ 90  ọjọ ki ochu ẹgwaka nolu ej'odudu ọdọ 2015.

Adefarasin wa kwu ọjọ k'ochu eji nolu mẹlu efu ọdọ 2023, ẹgba lẹ i ch'ọdọ mi 98.

 Ẹtẹ nwu